**SELETUSKIRI**

***Üldhooldusteenuse hoolduskulude piirmäära kehtestamine***

Määruse põhjus: 1. juulist 2023. a jõustub hooldereform, mis tähendab, et riik tuleb hoolduse eest maksmisel appi. Kui seni on inimese katta olnud 100 protsenti hooldekodu kohatasust, siis alates 1. juulist 2023. a jaguneb kohamaksumus teenust vajava inimese ja kohaliku omavalitsuse vahel. Hooldereform ei tähenda üksnes hooldekodukoha eest tasumist. Omavalitsused saavad riigi antud vahendeid kasutada nii hooldekodu teenuse kui koduse hoolduse korraldamiseks.

Riik katab edaspidi üldhooldusteenuse hoolduskulude osa, milleks on hooldekodu hoolduspersonali kulud. Inimese omaosaluseks jääb ülejäänu - majutus ja toitlustus hooldekodus ja muud isiklike vajadustega seotud kulud. Piirmäära ei pea aga võib kehtestada. Piirmäära kehtestamine annab võimaluse kohalikul omavalitsusel seada piire üle mille hoolduskulusid ei kompenseerita.

Määruse sisu: määrus kehtestab üldhooldusteenuse hoolduskulude piirmäära, milleks on 650 eurot. Prognoosi järgi peaks antud piirmäär katma teenusepakkujate poolt määratud hoolduskulude osa.

Määruse mõju: inimene saab valida hooldekodu ise, arvestades hoolduskulude piirmäära ja oma maksevõimekust. Piirmäära kehtestamine annab ka kohalikule omavalitsusele võimaluse keelduda väga kallist teenusest ning pakkuda inimesele samaväärne odavam teenus, mida katab piirmäär.

Piirmäära kehtestamine ei avalda mõju eelarvele, kuna tegu on riigi poolt antava lisarahastusega. Riigi poolt eraldatava summaga hooldajakulude katmiseks on juba lisatud 2023.a. valla eelarvesse.

Määrus kehtestatakse kohaliku omavalitsuse korralduse seaduse § 22 lg 2 ja sotsiaalhoolekande seaduse § 221lg 3 01.07.2023 redaktsiooni alusel.

Määruse eelnõu algatamise kuupäev on 23.05.2023

Määrus on kavandatud jõustuma üldises korras, kolmandal päeval pärast Riigi Teatajas avaldamist.

Seletuskirja koostaja:

Liana Andruško

Mulgi valla sotsiaalnõunik